EkBass/fiwiki-20250220-pages-articles huggingface dataset:
Newgrounds

Newgrounds on vuonna 1995 avattu verkkosivu. Sivuston pääpaikka on Glensidessa Pennsylvaniassa Yhdysvalloissa. Se sisältää Adobe Flashilla tehtyjä elokuvia ja pelejä. Sivun tekijä ja ylläpitäjä on Tom Fulp. Newgroundsiin voi kuka tahansa lähettää ja siellä voi katsoa musiikkia, elokuvia ja pelejä. Newgrounds on kasvanut pikkuhiljaa. Sivustolla voi äänestää elokuvia antamalla 0-5 pistettä ja kertoa mielipiteensä, samoin musiikista. Sivulla on yli miljoona rekisteröitynyttä käyttäjää, ja siellä on julkaistu jo yli 350 000 elokuvaa ja peliä, joista tosin noin 100 000 on poistettu, koska ne saivat huonot pisteet eikä elokuva tai peli päässyt suosioon. == Historia == Newgroundsin historia Newgrounds-idea lähti liikkeelle vuonna 1991, kun 13-vuotias Tom Fulp keksi nimen New Ground eli Neo, joka tarkoitti yhtä kuin New, ja Geo yhtä kuin Ground. New Geossa oli silloin vain sarjakuvia, joita sai arvostella. Vuonna 1995 Fulp teki verkkosivun ja antoi sille nimen New Ground Remix. Kävijöitä oli paljon, niinpä myöhemmin Tom keksi Club a Seal and Assassinin. Kun Fulp pääsi lukiosta, hänellä ei ollut kolmeen vuoteen verkkoyhteyttä. Vuonna 1998 hän muutti uuteen asuntoon ja sai modeemiyhteyden. Vuonna 1998 Fulp kehitti vanhalla Macromedia Flashilla Telebubby Fun Land -pelin ja perusti syyskuussa Newgroundsin. Sivuston ylläpito maksoi 33 dollaria kuussa, joten Fulp alkoi teettää T-paitoja laskujen maksamiseksi. Varat kuitenkin olivat vähissä, koska tuloja ei juuri ollut. Newgrounds kasvoi ja tuli tunnetummaksi, mutta vuonna 2001 ilmeni jälleen rahoitusongelmia. Newgrounds teki paluun vuonna 2002. Vuonna 2002 tehtiin myös Alien Hominid. Vuodesta 2014 lähtien Newgroundsiin ladattua musiikkia on pystytty käyttämään Geometry Dashissa. ==Lähteet== == Aiheesta muualla == * Newgroundsin sivusto Luokka:Selainpelisivustot
Show Stopper

Show Stopper on Danity Kanen ensimmäinen julkaisu Danity Kane -albumilta. Kappale on R&B-painotteinen.; Show Stopper nousi Billboard Hot 100 -listalla kahdeksanneksi. Yhdysvalloissa se julkaistiin 4. elokuuta 2006 ja Euroopassa 20. lokakuuta. Jessy Terreron ohjaama musiikkivideo kuvattiin Los Angelesissa 4. elokuuta. ==Musiikkivideo== Musiikkivideolla tytöt ovat studiossa nauhoittamassa kappaletta. Tytöt ovat myös autossa ja tanssivat kadulla. Mukana videolla on P. Diddy. Luokka:Yhdysvaltalaiset R&B-kappaleet; Luokka:Vuoden 2006 kappaleet
Gibson Firebird

Gibson Firebird on kitaravalmistaja Gibsonin vuodesta 1963 lähtien valmistama kitaramalli. Alkuperäinen Reverse-mallin Firebirdin voidaan katsoa olevan "hillitympi" versio suositusta Gibson Explorer -mallista tai käänteinen malli perinteisestä kitarasuunnittelusta. Firebirdin suunnittelija on automaailmasta tuttu Raymond "Ray" H. Dietrich, jonka Gibsonin tuolloinen toimitusjohtaja Theodore "Ted" McCarty halusi suunnittelevan radikaalin, modernin ja huomiota herättävän sähkökitaran. Tämä myös toteutui: kaula läpi rungon (eng. neck- through), käänteinen (engl. Reverse) rakenne ja muotoilu niin rungossa kuin lavassakin sekä banjovirittimet. Mikrofoneina toimivat mallista riippuen yksi, kaksi tai kolme minihumbuckeria. Alkuperäisiä Reverse Firebird -malleja (I, III, V ja VII) valmistettiin vuosina 1963 -1965 jonka jälkeen Gibson siirtyi valmistamaan non-reverse Firebirdiä. Syy muutokseen oli niin offset waist -patenttikiista Fenderin kanssa kuin myös tuotannon kalleudessa ja monimutkaisuudessa sekä odotettua pienemmissä myyntiluvuissa. Vuonna 1965 valmistettiin pieni erä erittäin harvinaista ns. siirtymämallia jossa runko oli edelleen käänteinen ja kaula jatkui läpi rungon, mutta suurimpina muutoksina banjoviritimet on vaihdettu tavanomaisiin kitaravirittimiin ja mikrofoneina on minihumbuckerien sijaan kaksi P90-mikrofonia. ==== Firebird Non-Reverse ==== Non-Reverse Firebird oli rakenteeltaan ja muotoilultaan edeltäjäänsä konservatiivisempi: liimattu kaula (engl. glued-in), perinteinen eli ns. ei-käänteinen (engl. non-reverse) rakenne niin rungossa kuin lavassa ja virittiminä toimivat perinteiset kitaravirittimet. Mikrofoneina toimivat mallista riippuen kaksi tai kolme minihumbuckeria tai vaihtoehtoisesti kaksi tai kolme P90-mikrofonia. Alkuperäisiä Non-Reverse Firebird -malleja (I, III, V ja VII) valmistettiin vuosina 1965-1969 == Alamallit == * Firebird I * Firebird II Artist CMT * Firebird III * Firebird V * Firebird VII * Firebird XII * Firebird Studio * Non-Reverse Firebird == Tunnettuja Firebirdin soittajia == * Howlin' Wolf * Johnny Winter *Brian Jones (The Rolling Stones) * Paul Stanley (KISS) *PJ Harvey *Eric Clapton * Allen Collins (Lynyrd Skynyrd) * Dave Grohl (Foo Fighters) * Steve Clark (Def Leppard) *Steve Jones (Sex Pistols) * Pepper Keenan (Down) *Phil Manzanera (Roxy Music) * Albert Järvinen (Hurriganes) * Andy McCoy (Hanoi Rocks) * Costello Hautamäki (Popeda) *Dave Mason * Jarmo Nikku *Daniel Lanois *Miki Berenyi (Lush) *Joe Bonamassa * Scott Holiday (Rival Sons) * VUKE (The Cosmic Goblins) * Timo Rautiainen (Timo Rautiainen & Trio Niskalaukaus) *Kaarle Viikate (Viikate) == Lähteet == == Katso myös == * Gibson Thunderbird Firebird
No One There

No One There on suomalaisen goottimetalli -yhtye Sentencedin toinen single. Se julkaistiin 24. huhtikuuta 2002 levymerkillä Century Media Records. Kappale ylsi suomen virallisen listan toiselle sijalle. == Kappaleet == # # == Kokoonpano == * Ville Laihiala – laulu * Miika Tenkula – soolokitara * Sami Lopakka – rytmikitara * Sami Kukkohovi – basso * Vesa Ranta – rummut == Lähteet == Luokka:Vuoden 2002 kappaleet Luokka:Sentencedin kappaleet
Ever-Frost

Ever-Frost on suomalaisen goottimetalli -yhtye Sentencedin neljäs single. Se julkaistiin 27. huhtikuuta 2005 levymerkillä Century Media Records. Kappale ylsi Suomen virallisen listan ensimmäiselle sijalle. == Kappaleet == # # == Kokoonpano == * Ville Laihiala – laulu * Miika Tenkula – soolokitara * Sami Lopakka – rytmikitara * Sami Kukkohovi – basso * Vesa Ranta – rummut == Lähteet == Luokka:Vuoden 2005 kappaleet Luokka:Sentencedin kappaleet
Killing Me Killing You

Killing Me, Killing You on suomalaisen goottimetalli -yhtye Sentencedin ensimmäinen single. Se julkaistiin 8. joulukuuta 1999 levymerkillä Century Media Records. Kappale ylsi suomen virallisen listan sijalle 5. == Kappaleet == # # == Kokoonpano == * Ville Laihiala – laulu * Miika Tenkula – soolokitara * Sami Lopakka – rytmikitara * Sami Kukkohovi – basso * Vesa Ranta – rummut == Lähteet == Luokka:Vuoden 1999 kappaleet Luokka:Sentencedin kappaleet
Maakostea betoni

Maakostea betoni on rakenteeltaan irtonaista ja vähän vettä sisältävää betonimassaa. Se on yleensä kuivuttuaan juoksevaa betonia heikompaa eikä sillä ole rakenteellista lujuusluokkaa. Maakosteaa betonia käytetään muun muassa pihakiveysten reunojen tuennassa maan alla sekä valmiselementtien laskualustana. Sisärakentamisessa sillä kiinnitetään muun muassa mosaiikkibetonilaattoja. Maakosteaa betonisekoitusta myydään rautakaupoissa, mutta sitä voi sekoittaa myös itse. Maakostean betonin ohje on seuraava: 1 osa sementtijauhetta, 4 osaa kivituhkaa raekoko 0 - 6 mm ja vettä siten, että kädessä pystyy puristamaan massasta möykyn. Maakostea betoni jää kaadettaessa irtonaiseksi, huokoiseksi kasaksi. Vesi nousee sen pintaan vasta kun sitä tärytetään pinnalta tai sullotaan voimakkaasti. == Lähteet == Luokka:Rakennuksen maa- ja pihatyöt Luokka:Betoni
Tavoiteorientaatiot

Tavoiteorientaatiot ovat motivaation eri lähteitä. Eri yksilöt orientoituvat eli suuntautuvat eri tavoitteisiin oppimisessaan. Silti yksilöillä voi olla monia eri tavoiteorientaatioita yhtä aikaa. Orientaatiot muodostuvat sosiaalisessa vuorovaikutuksessa, oppilaan vanhempien ja opettajien odotuksien, kommenttien ja palautteen tulkinnasta. Erilaisia tavoiteorientaatioita ovat oppimisorientaatio, saavutusorientaatio, riippuvuusorientaatio ja välttämisorientaatio. Näitä orientaatioita esiintyy kaikilla, ja ne vaihtelevat tilanteissa. *Oppimisorientaatio on kun ihminen opiskelee oman mielenkiintonsa takia ja tavoitteena on ymmärtää opiskeltavat asiat. Tällainen opiskelija ei ole kiinnostunut hyvistä arvosanoista tai ulkoisista hyödyistä ja palkkioista. Opiskelu on sisäisesti motivoitunutta. *Saavutusorientaatio on ulkoisesti motivoitunutta, eli sillä haetaan hyviä arvosanoja tai ulkoisia palkkiota. Tällaisen opiskelijan tavoitteena voi olla pärjätä paremmin kuin muut. Oppiminen on väline eikä tavoite. *Riippuvuusorientaatiota yleensä esiintyy tilanteissa, joissa henkilö tarvitsee tukea. Tällöin henkilö voi hakea muiden tunnustusta ja palautetta. Itse oppiminen ei ole tavoite vaan hyväksytyksi joukossa tuleminen. Oppiminen on vain väline. *Välttämisorientaatio tarkoittaa sitä, että oppilas ei usko omiin kykyihinsä oppiaineessa ja tavoitteena on epäonnistumisen tunteen ja minän kannalta negatiivisten asioiden välttäminen. == Lähteet == *Lukion psykologia 1 (2004 Sari Lindblom-Ylänne, Raimo Niemelä, Tiina-Maria Päivänsalo, Päivi Tynjälä) Luokka:Käyttäytyminen Luokka:Kognitio
Braathens Regional Aviation

Braathens Regional Aviation on Malmössä kotipaikkaansa pitävä alueellinen lentoyhtiö, joka operoi säännöllistä BRA Braathens Regional Airlinesin (BRA) markkinoimaa kotimaan liikennettä yhdessä sisaryhtiönsä Braathens Regional Airwaysin kanssa. Yhtiön kotikenttänä toimii Malmön lentoasema. Yhtiön alkuperäinen nimi on Malmö Aviation, ja se lensi omia lentojaan Bromman lentoasemalta Tukholmasta helmikuuhun 2016 asti, jolloin se yhdisti voimansa Sverigeflygin kanssa ja siirsi lentojen markkinoinnin BRA-virtuaalilentoyhtiön alle. Samalla se vaihtoi nimensä nykyiseksi Braathens Regional Aviationiksi ja lopetti omien lentojensa markkinoinnin. == Kohteet == Braathens Regional Aviation ei operoi lentoja omalla nimellään. Sen sijaan se operoi lentoja BRA Braathens Regional Airlinesille. == Laivasto == Konetyyppi Määrä Tilattu Matkustajia Huomautukset Avro RJ85 2 -- 95 operoi BRA Braathens Regional Airlinesin lentoja Avro RJ100 10 -- 112 operoi BRA Braathens Regional Airlinesin lentoja Airbus A220-100 -- 10 TBA toimitus vuonna 2020 Total 12 10 ==Lähteet== ==Aiheesta muualla== *BRA Luokka:Ruotsalaiset lentoyhtiöt
Ulf Samuelsson

Ulf Samuelsson (s. 26. maaliskuuta 1964 Fagersta, Ruotsi) on ruotsalais- amerikkalainen entinen jääkiekkoilija. Hänen pelipaikkansa oli puolustaja. Samuelssonia luonnehdittiin yhdeksi NHL:n vihatuimmista pelaajista fyysisen pelinsä ja vastustajan ärsyttämisen takia. Hän sai lisänimekseen "Robocop", kun taas kotimaassaan hänet tunnetaan paremmin nimellä "Tuffe Uffe". Samuelsson pelasi NHL:n runkosarjassa 1080 ottelua, joissa hän teki 57 maalia ja jakoi 275 syöttöä (332 tehopistettä), mutta oli jäähyllä 2453 minuuttia. Playoff -otteluissa hänen tilastolukunsa ovat 132 peliä ja 34 tehopistettä (7 maalia, 27 syöttöä) sekä 272 jäähyminuuttia. Seurajoukkueuransa alussa hän edusti Leksands IF:ää 1981–1984. Hänen NHL-urastaan muistetaan parhaiten vuoden 1991 konferenssifinaaliottelussa tehty polvitaklaus, jonka kohteena oli Boston Bruinsin tähtihyökkääjä, Samuelssonin vihamies Cam Neely. Tämän seurauksesta Neely pelasi kahtena seuraavana kautena 20 peliä ja lopetti pelaajauransa vuonna 1996 lääkärien määräyksestä. Tapaus synnytti Pittsburgh Penguinsin ja Boston Bruinsin välille vihasuhteen, joka on jatkunut näihin päiviin asti. Samuelssonin maajoukkueura alkoi nuorten EM-kisoissa 1982. Nuorten MM-kisoissa hän edusti Ruotsia 1982, 1983 ja 1984. A-maajoukkueen mukana Ulf Samuelsson oli jääkiekon maailmanmestaruuskisoissa 1985 ja 1990 sekä Kanada Cupissa 1991. Vuoden 1998 talviolympialaisiin Samuelsson osallistui Ruotsin joukkueessa, mutta hänet suljettiin kisoista kun kävi ilmi että hän oli saanut Yhdysvaltain kansalaisuuden mikä vielä tuolloin tarkoitti automaattisesti Ruotsin kansalaisuuden menettämistä. Top 100 tarinat Story #72 (en) Lainmuutosten jälkeen vuonna 2003 Samuelsson sai viimein maiden kaksoiskansalaisuuden. Hän pelasi myös vuoden 1987 Rendez-vous ’87 -otteluparissa NHL-tähtijoukkueessa sen kohdatessa Neuvostoliiton. Kesäkuussa 2006 hänet nimettiin NHL:n Phoenix Coyotesin apuvalmentajaksi. Aiempaa valmentajakokemusta hänellä on Avon Old Farms School ja Hartford Wolf Pack -joukkueista. Nykyään Samuelsson asuu Arizonan Scottsdalessa, hänen poikansa Philip ja Henrik ovat myös ammattilaisjääkiekkoilijoita. Marraskuussa 2020 Florida Panthers palkkasi Samuelssonin apuvalmentajaksi. https://yle.fi/urheilu/3-11639220 == Lähteet == Luokka:Ruotsalaiset jääkiekkoilijat Luokka:Hartford Whalersin varaamat pelaajat Luokka:Vuonna 1964 syntyneet Luokka:Elävät henkilöt
Hermas

Hermas (toisen vuosisadan alku) on usein apostolisiin isiin luettu Hermaan Paimen -nimisen varhaiskristillisen apokalyptisen kirjoituksen kirjoittaja. Hermaan ja hänen Paimenensa ajoituksesta on erilaisia mielipiteitä. Varhaisen ajoituksen kannattajien mukaan Hermas kirjoitti kirjansa tai ainakin osan siitä jo ensimmäisen vuosisadan loppupuolella tai ensimmäisen ja toisen vuosisadan vaihteessa. Viittaus paavi Klemens I:een antaisi olettaa, että kirjoitus olisi kirjoitettu vuosien 88 ja 97 välillä ainakin ensimmäisen kahden näyn osalta. Myös apostoli Paavali lähetti terveisiä roomalaiselle kristitylle Hermaalle (Room. 16:14Room. 16:14), mutta vain vähemmistö tutkijoista on seurannut Origeneen mielipidettä siitä, että kyseessä olisi ollut Paimenen kirjoittaja. Kolme antiikin aikaista todistusta, joista yksi esittää olevansa kirjoittajan omalta ajalta, sanovat Hermaan olleen paavi Pius I:n veli. Pius I:n toimi paavina aikaisintaan vuosina 140-155, mikä täsmää J. B. Lightfootin tarjoamaan ajoitukseen.J. B. Lightfoot 1891. Todistajat ovat: * Muratorin kaanon, joka on varhaisin Uuden testamentin kirjojen kaanon, on kirjoitettu n. vuonna 170. Se esittää Hermaan olleen Pius I:n, Rooman piispan, veli: "Mutta Hermas kirjoitti Paimenen melko viime aikoina, meidän aikanamme, Rooman kaupungissa, kun Rooman kaupungin kirkon valtaistuimelle oli asetettu piispa Pius, hänen veljensä. Ja sen tähden sitä itse asiassa tulee lukea, mutta ei sitä voi julkisesti lukea kirkossa muille ihmisille eikä profeettojen keskuudessa, joiden lukumäärä vakiintunut, tai aikojen lopun apostolien keskuudessa."Muratorin kaanon * Catalogus Liberianus, paavien luettelo 300-luvun puolesta välistä, esittää vuodelta 235 peräisin olevassa osassa: "Hänen [Piuksen] piispankaudellaan hänen veljensä Hermas kirjoitti kirjan johon on sisällytetty ohjeet, jotka enkeli toimitti hänelle, tullen hänen luokseen Paimenen hahmossa". * Markionia vastaan suunnattu runo, jonka on kirjoittanut Pseudo-Tertullianus, Tertullianukselta paitsi nimen myös henkilöllisyyden ottanut kirjoittaja, 200- tai 300-luvulta sanoo: "Sitten, hänen jälkeensä, Pius, jonka veli lihan mukaan oli Hermas, enkelipaimen, koska hän puhui hänelle annettuja sanoja." Nämä kirjoittajat saattavat kaikki lainata samaa lähdettä, mahdollisesti Hegesipposta (n. 110–180), jonka kadonnut varhaisen kirkon historia tarjosi materiaalia Eusebios Kesarealaiselle. Maininta sitä, että Hermas kirjoitti veljensä piispankaudella, voi olla seurausta siitä, että kirjoittaja löysi juuri paavien luettelosta tiedon siitä, että Hermas oli paavin veli. Paimenen varhaisen ajoituksen tueksi on esitetty, että Hermas saattoi olla Piuksen vanhempi veli ja että Pius oli todennäköisesti jo vanha mies vuonna 140. Näin on mahdollista, että Hermas on voinut olla yli 30-vuotias kun Klemens kuoli ja hän sai ensimmäisen ja toisen näkynsä. == Katso myös == * Hermaan kirja Paimen == Lähteet == Luokka:Apostoliset isät
Kenttärovasti

Kenttärovasti on palvelusarvo Puolustusvoimien kirkollisen työn alalla Suomen puolustusvoimissa. Kenttärovastin arvo rinnastetaan maa- ja ilmavoimissa everstiluutnantin ja merivoimissa komentajan arvoon. Kenttärovastina voi toimia Suomen evankelisluterilaisen kirkon pappi, jolla on pätevyys kirkkoherran virkaan. Koulutukseltaan hän on vähintään ylemmän korkeakoulututkinnon suorittanut, yleensä teologian maisteri. Kenttärovasteja toimii Pääesikunnassa sekä Maavoimien, Merivoimien ja Ilmavoimien esikunnissa sekä maavoimien isoimmissa joukko-osastoissa (Porin-, Karjalan, ja Kainuun prikaatissa) joissa on myös sotilaspastori. Kenttärovastin alaisuudessa toimivat hänen vastuualueellaan toimivat sotilaspastorit, sotilasdiakonit, varusmiespapit sekä varusmiesdiakonit. ==Aiheesta muualla== *Kirkko tukee maanpuolustustyötä , Suomen evankelis-luterilainen kirkko Luokka:Sotilasarvot Luokka:Suomen evankelis-luterilaisen kirkon tehtävät ja arvot Luokka:Kirkolliset virat
Kirsti Rissanen

Kirsti Kaarina Rissanen (ent. Ahola, o.s. Lahti; s. 18. joulukuuta 1943 Vesilahti) on suomalainen juristi ja virkamies.Kuka kukin on 2007, s. 841–842. Helsinki 2006. ISBN 951-1-20606-0 Hän toimi oikeusministeriön kansliapäällikkönä vuosina 1995–2007. Rissanen väitteli oikeustieteen tohtoriksi Helsingin yliopistosta vuonna 1979. Hän työskenteli Helsingin yliopiston kauppaoikeuden professorina vuodesta 1987 mutta oli virkavapaalla 1995–2005. Ennen yliopistouraansa Rissanen toimi muun muassa Helvi Sipilän asianajotoimiston avustavana lakimiehenä ja Marimekko Oy:n lakimiehenä. Rissanen ja Thomas Wilhelmsson loivat Helsingin yliopiston yhteydessä toimivan Kansainvälisen talousoikeuden instituutin, jonka johtajana Rissanen oli vuosina 1989–1994. Hän oli myös Valtion yhteiskuntatieteellisen toimikunnan puheenjohtaja vuosina 1992–1994. Tasavallan presidentti Martti Ahtisaari nimitti sitoutumattoman Rissasen oikeusministeriön kansliapäälliköksi 5. tammikuuta 1995. Hänestä tuli Suomen ensimmäinen naispuolinen kansliapäällikkö. Sivutoimisesti Rissanen on toiminut Kuluttaja­valitus­lauta­kunnan ja Vakuutus­lauta­kunnan puheenjohtajana, arvopaperikauppakomitean puheenjohtajana vuosina 1986–1989 sekä lukuisten toimikuntien puheenjohtajana ja jäsenenä. Nykyisin Rissanen toimii myös arvopaperiasioita ratkovan Arvopaperilautakunnan riippumattomana puheenjohtajana. Suomen Lakimiesliitto on myöntänyt Rissaselle K. J. Ståhlberg -mitalin vuonna 2001.Heikki Halila, Suomenlaki.com (Arkistoitu versio maksullisen tilalle)K.J. Ståhlberg -mitalin saajat. Lakimiesliitto. Viitattu 11.4.2020. Rissanen on ollut Miina Sillanpään Seuran puheenjohtaja vuosina 2011–2017. Kirsti Rissasen toinen puoliso vuodesta 1970 on asianajaja Pentti Rissanen. Kahdesta avioliitostaan Rissasella on viisi lasta, joista yksi on kuollut. == Lähteet == Luokka:Suomalaiset juristit Luokka:Helsingin yliopiston professorit Luokka:Oikeusministeriön kansliapäälliköt Luokka:Suomalaiset professorit Luokka:Vuonna 1943 syntyneet Luokka:Elävät henkilöt
Käy vierelläin

Käy vierelläin on Jukka Kuoppamäen vuonna 1978 julkaistu albumi. Lähes kaikki albumin kappaleet ovat jo ennestään julkaistuja. Kaikki sanoitukset ja sävellykset ovat Jukka Kuoppamäen. == Kappaleet == ;A-puoli # # # # # # # ;B-puoli # * # # # # # # == Lähteet == * C-kasetti KOTC 25 Luokka:Vuoden 1978 kokoelma-albumit Luokka:Jukka Kuoppamäen kokoelma-albumit Luokka:Satsanga Recordsin albumit
Kaarlo Ahtiala

Kaarlo Evert Ahtiala (alkujaan Lindh, (), kouluneuvos, oli kansakoulunopettajien järjestötoiminnan alullepanija Suomessa. Hän oli vuosina 1906–1937 päätoimittajana Opettajain Lehdessä. Ahtiala toimi myös useissa kouluasioita käsittelevissä valtion komiteoissa. Ahtialan nimi esiintyy tunnettujen kansalaisten, mm. kolmen myöhemmän presidentin, "vetoomus tasavaltalaisen hallitusmuodon pysyttämisestä" (julkaistu Helsingin Sanomat 27.5.1918)http://www.histdoc.net/historia/1917-18/hesa_1918-05-27.html. viitattu 19.8.2008. == Kirjallisuus == * Suomen kansakoulu 1866–1916. Kansainopettajain osakeyhtiö Valistus. Helsinki 1916. Toim. Kaarlo Ahtiala. ==Lähteet== * Valpola et al. 1961. Uusi Tietosanakirja, osa 1. Helsinki: Tietosanakirja Oy. === Viitteet === Luokka:Koululaitoksen kehittäjät Luokka:Suomalaiset päätoimittajat Luokka:Vuonna 1867 syntyneet Luokka:Vuonna 1949 kuolleet
Makejev (OKB)

Makejev on venäläinen ohjusten suunnittelutoimisto (OKB). Se perustettiin joulukuussa 1947 nimellä SKB-385. Sen perustaja ja johtaja oli Viktor Makejev. Vuonna 1965 sen nimi muuttui Koneenrakennuksen suunnittelutoimistoksia (KBM), joka toimi Yleisen koneenrakennuksen ministeriön alaisuudessa. Makejev valmistaa Venäjän merivoimien sukellusveneiden ballistiset ohjukset. == Aiheesta muualla == * Makejevin sivusto Luokka:Ohjukset Luokka:Venäläiset aseteollisuusyritykset
Korkeimman olennon palvonta

Korkein olento () oli Maximilien Robespierren käsittämä jumalhahmo, jolla korvattiin Jacques Hébertin käsittämä Järjen palvonta. Korkeimman Olennon kultista tuli Ranskan virallinen valtionuskonto kansalliskokouksen päätöksellä 7. toukokuuta 1794. Aubry, Octave: Ranskan Suuri vallankumous, osa 2, jakso Epäonnistunut suojelija, luku Korkeimman Olennon palvonta Palvontamenot olivat vahvasti kristillis- tai juutalaisvaikutteiset. Kolminaisuuden tunnus, muun muassa kolmikulmainen ”Kaikkinäkevä silmä” esiintyi erilaisina muunnelmina. Itse jumalhahmo oli kuitenkin kaukainen, epämääräinen ja välinpitämätön. Käsite ”Korkein Olento” oli peräisin valistusajan uskonnonfilosofiasta. Sillä haluttiin korvata termi ”Jumala”, jota pidettiin liian juutalais-kristillisenä ja vääriä mielikuvia luovana. Korkeimpaan Olentoon liitettiin runsaasti rationalistisia piirteitä. Korkeimman Olento ymmärrettiin deistisesti. Se miellettiin siis maailman luojaksi, joka maailman luotuaan ei enää puuttunut sen tapahtumiin. Korkeimman Olennon katsottiin luoneen maailmaa hallitsevat ja sääntelevät luonnonlait, jotka takasivat maailman pysyvyyden. Puuttumalla luonnonlakeihin Korkein Olento olisi toiminut ikään kuin omaa persoonaansa vastaan. Korkeimman olennon palvontaan liittyi myös ajatus ihmissielun kuolemattomuudesta ja jokaisen ihmisen arvosta. Korkeinta Olentoa ei milloinkaan määritelty uskonnonfilosofisesti tämän tarkemmin, eikä Korkeimman Olennon palvontaan liittynyt myöskään dogmatiikan kehittämistä. Korkeimman Olennon kultti alkoi pikkutarkasti suunnitellulla juhlalla 8. kesäkuuta 1794. Maximilien Robespierre puhui kansalle Tuileries’n palatsin edustalla, minkä jälkeen hän sytytti rovion, jolla ateismia kuvannut patsas poltettiin. Patsaan sisältä paljastui toinen hahmo, Järki. Samana päivänä vietettiin suuri uskonnollinen kansanjuhla Mars-kentällä. Kansa saapui kentälle kulkueena Robespierren johdolla, ja musiikkiesitysten jälkeen kentälle istutettiin vapaudenpuu ja paljastettiin Korkeinta Olentoa ylistänyt patsas. Kansa myös vannoi uskollisuutta Korkeimmalle Olennolle. Menoihin kuului, että huomattavimmat osanottajat kantoivat vallankumouksen trikolorivärejä mukailevia sinisistä ruiskukista, valkeista viljantähkistä ja punaisista ruusuista tehtyjä kukkavihkoja osana seremoniaa. Pääsyliputkin kultin tilaisuuksiin olivat kolmion muotoisia, ja niitä on säilynyt runsaasti. Toisin kuin Järjen palvonta, johon kuului runsaasti eroottisia seremonioita, tämä uusi kultti oli hyvin siveellinen; itse asiassa moraalisesti se oli paikoitellen jopa tiukempi kuin jotkin kristinuskon lahkot. Robespierren kuoltua kansalliskokous lopetti Korkeimman Olennon palvonnan syksyllä 1794. Napoleon käytti sen rippeitä hyväkseen palauttaessaan vallankumouksen vainoaman katolisuuden Ranskaan. == Lähteet == Luokka:Ranskan suuri vallankumous Luokka:Uskonto ja politiikka Luokka:Kultit Luokka:Deismi Luokka:1794
Mikko Goes to Heaven

thumb|250px|MGtH esiintymässä Ristirockissa 2008 MGtH eli Mikko Goes to Heaven on suomalainen gospel-yhtye, joka on perustettu vuonna 1997. Yhtye on tehnyt kiertueita myös Japanissa, Brasiliassa, Italiassa, Venäjällä, Ruotsissa ja Etu-Aasiassa. Yhdestätoista julkaistusta albumista seitsemän on suomeksi, kolme on japaninkielisiä ja yksi portugalinkielinen. Perinteisten bändisoittimien lisäksi mukana soi sello, joka on olennainen osa yhtyeen äänimaisemaa. Rock-, pop- ja etnovaikutteet, ajoittaiset metalliset riffit, sekä melodisuus ovat tunnusomaista musiikille. Yhtyeen mukaan sen kappaleiden tekstit puhuvat ihmisen ja Jumalan kohtaamisesta. ==Kokoonpano== *Mikko Nikula (s. 1977) – laulu, akustinen kitara *Markus Niemispelto – rummut ja lyömäsoittimet *Juri Veikkola – basso (noin vuoteen 2009 saakka) *Tapani Vaahervaara – basso *Terhi Fullwood – tanssi (vuodesta 1997 noin vuoteen 2005 saakka) *Tuire Colliander – tanssi (noin vuoteen 2011 saakka) *Hanna Launonen – tanssi *Juhana Ritakorpi – sello *Sami S. Asp – kitara, taustalaulu (noin vuoteen 2016 saakka bändikokoonpanossa, MGtH-duossa soittaa yhä) == MGtH-duo == Mikko Nikula ja Sami S. Asp muodostavat lauluun ja ilmeikkääseen kitaransoittoon perustuvan gospelduon. Duo esittää pääasiassa omia laulujaan, joista suurin osa kuuluu myös MGtH-bändin ohjelmistoon. Tyyliltään sen laulut ovat folksävyistä gospelpoppia. Duon suomenkielinen pitkäsoitto Mestariteoksia – MGtH-duon kootut 1997-2012 ilmestyi marraskuussa 2012. ==Albumit== * Mikko Goes to Heaven (1999) * Kala (2002) * Master Piece (2002, japaninkielinen) * Entre na casa (2003, osittain portugalinkielinen) * Kuu (2004) * Auringon maat (2005) * Lopun ja alun aikoja (2009) * Mestariteoksia – MGtH-duon kootut 1997-2012 (2012) * Kiseki (2013, japaninkielinen) * Tuon taivaallista (2014, single) * Arvokas (2015) * Kimi ga taisetsu dakara (2017, japaninkielinen) == DVD:t == * Raamatun punainen lanka – Musiikillinen matka Raamatun alusta loppuun (tekijöinä Mikko Goes to Heaven ja Leif Nummela) == Lähteet == ==Aiheesta muualla== * Yhtyeen kotisivut * * Luokka:Suomalaiset rockyhtyeet Luokka:Suomalaiset kristilliset yhtyeet
Aleksei Isajev

Aleksei Mihailovitš Isajev (, 24. lokakuuta 1908 Pietari – 10. kesäkuuta 1971 Moskova) oli neuvostoliittolainen raketti-insinööri. Aleksei Isajev alkoi toimintansa Leonid Duškinin alaisuudessa toisen maailmansodan aikana. Tuolloin suunnittelun tavoite oli rakettimoottoria käyttävä torjuntahävittäjälentokone. Koelentokone Bereznjak-Isajev BI-1 lensi 12 kertaa vuosina 1942–1945. Vuonna 1944 hän perusti oman suunnittelutoimistonsa (OKB), jonka tavoite oli kehittää nestemäistä ajoainetta käyttäviä rakettimoottoreita. Valentin Gluško huomasi Isajevin rakettimoottoreiden kehittyneisyyden verrattuna Saksan V-2-ohjuksen raskaaseen moottoriin. Moottorin polttokammion rakenne keveni ja yksinkertaistui. Isajev on kuitenkin tunnettu pienemmistä rakettimoottoreistaan. Vuonna 1951 hänen moottorinsa oli R-11 (Scud) ohjuksen ydin. Isajev suunnitteli KDU-414-radankorjausmoottorin Neuvostoliiton planeettaluotaimiin (Venera-1 - Venera-8, Mars 1) ja KTDU-425-moottorin uudempiin kuuluotaimiin (Luna -luotaimet). Isajev oli Neuvostoliiton tiedeakatemian kirjeenvaihtajajäsen. Isajevin mukaan on nimetty kraatteri Kuun pinnalta vuonna 1976. == Lähteet == == Aiheesta muualla == * * * Luokka:Neuvostoliittolaiset raketti-insinöörit Luokka:Vuonna 1908 syntyneet Luokka:Vuonna 1971 kuolleet
Kukkolankoski

Kukkolankoski () on Tornionjoessa Suomen ja Ruotsin rajalla sijaitseva noin 3,5 kilometriä pitkä koski, jonka pudotuskorkeus on 14 metriä. Se on Suomen pisin vapaana virtaava koski. Kukkolankosken Suomen puoleisella rannalla on Tornioon kuuluva Kukkolan kylä ja Ruotsin puolella Haaparannan Kukkolan kylä. Tornion keskustaan Kukkolankoskelta on matkaa noin 14 kilometriä. Viitattu 11.12.2017. Suomen puolella sijaitseva Kukkolankosken kalakenttä on vuosisatoja vanha siian ja lohen kalastuspaikka. Alue on suosittu matkailukohde, jossa on muun muassa alkuperäisellä paikallaan säilyneitä hirsisiä kalastusaittoja. Rannalla on myös kuvanveistäjä Ensio Seppäsen vuonna 1961 paljastettu Lauttamies-patsas. Kukkolankosken kalakenttä kuuluu Museoviraston luokittelemiin valtakunnallisesti merkittäviin rakennettuihin kulttuuriympäristöihin. == Kalastus == Kylän tärkeä elinkeino ennen aikaan oli kalastus. Kalastusoikeudet oli jaettu ja jaetaan edelleen maanomistuksen perusteella taloittain. Kukkolassa kehittyi oma siian pyyntitekniikka, ns. lippoaminen. On arveltu, että siian lippoaminen on aloitettu jo 1200-luvulla, kun kosken rantoja alettiin asuttaa. Kesä on siian lippouksen aikaa, ja pyyntöoikeudet omistavat talot jakavat siikasaaliin joka ilta. Siiasta valmistettu varrassiika on Kukkolankosken oma herkku. Kosken rannalla olevissa aitoissa voi seurata käsitöiden valmistusta ja korkeatasoista hopeantaontaa. Syksy on pyhitetty nahkiaisen pyynnille. Iltojen pimetessä nahkiaiset ilmestyvät koskeen. Niitä pyydetään merroilla kivien välistä. Talvella koskesta pyydetään merroilla madetta eli matikkaa. Talviöinä, kun koski höyryää kylmyydessä, mateet alkavat liikkua. Matikan pyynti päättyy huhtikuun puolivälissä, jolloin koskella alkaa rauhallinen kevätkausi. Sitä kestää toukokuun loppupuolelle, jolloin siian lippoaminen aloitetaan jälleen. == Kuvia == Tiedosto:Kukkolankoski May2008.jpg|Kukkolankoski toukokuussa Tiedosto:Lippoaja Kukkola 2006.jpg|Lippoaja Tiedosto:Kukkolankoski buildings May2008.jpg|Vanhoja aittoja ja mertoja Suomen puolella Tiedosto:Kukkolankoski buildings May2008 002.jpg|Vanhoja aittoja ja mertoja Tiedosto:Cykelsemester Ystad-Haparanda 2011 2061.jpg|Patorenkku ==Lähteet== == Aiheesta muualla == *Kukkolankosken kotisivut * Siianjako Kukkolankoskessa, Kansan kuvalehti, 15.09.1933, nro 38, s. 14, Kansalliskirjaston digitaaliset aineistot Luokka:Ruotsin kosket Luokka:Suomen kosket Luokka:Tornion luonto Luokka:Tornionjoen alaosan alue Luokka:Haaparannan kunta Luokka:Valtakunnallisesti merkittävät rakennetut kulttuuriympäristöt Suomessa
Turunmaa

Turunmaa () on nimitys, jota nykyään käytetään Varsinais-Suomen ruotsinkielisten rannikkopitäjien yhteisenä nimenä. Nimi esiintyy virallisesti Turunmaan seutukunnan nimessä, mutta seutukunnan virallisen alueen ohella ruotsinkieliset lukevat Turunmaahan myös vanhastaan osittain ruotsinkielisen Särkisalon, joka osana Saloa nykyään kuuluu Salon seutukuntaan. Nimen Åboland tässä merkityksessä loi 1900-luvun alussa filologi ja kirjailija Hugo Ekhammar vanhemman suomenkielisen nimen Turunmaa pohjalta. Aiemmin suomenkielistä nimeä Turunmaa käytettiin nykyään Varsinais-Suomeksi kutsutun Suomen lounaisen osan nimityksenä ja sittemmin se on ollut käytössä myös Turun seudulla toimivien yritysten tai muitten organisaatioiden nimissä. Myöhemmin nimi on ruotsinkielisen Åboland-nimen vaikutuksesta yleistynyt tarkoittamaan lähinnä vain Turun saariston ruotsinkielisiä kuntia, joista myös on käytetty nimitystä Turunmaan saaristo erotuksena laajemmasta, myös vanhastaan suomenkielisiä alueita kattavasta Turun saaristosta. Nimen vanha merkitys näkyy vielä Ruotsin valtakunnan 1700-luvun saaristolaivaston sotalaivatyypin nimessä Turunmaa (). Samoin se on esiintynyt sanomalehtien nimissä kuten vuosina 1923–1953 Turussa ilmestynyt, Maalaisliiton maakunnallinen äänenkannattaja Turunmaa ja Paimion seudulla vuosina 1924–1925 ilmestynyt Turunmaan kunnallislehti (vuodesta 1925 Kunnallislehti). Turunmaalla puhuttua ruotsin kielen murretta kutsutaan turunmaanruotsiksi (ruots. åboländska). Turunmaanruotsi jakautuu edelleen nykyisen Paraisten alueella puhuttuihin länsimurteiseen, sekä Kemiönsaarella ja Särkisalossa puhuttuihin itämurteiseen.Suomenruotsin murteiden sanakirja: Kartta murteiden puhuma-alueista (viitattu 10.3.2022) == Kunnat == Nykyisin Turunmaahan kuuluviksi kunniksi lasketaan: * Kemiönsaari * Parainen Vuonna 1965 alueen kuntia olivat: * Dragsfjärd * Hiittinen * Houtskari * Iniö * Kemiö * Korppoo * Nauvo * Paraisten maalaiskunta * Paraisten kauppala * Särkisalo * Västanfjärd ==Lähteet== ==Aiheesta muualla== * Luokka:Varsinais-Suomi Luokka:Suomenkieliset paikannimet Luokka:Suomenruotsalaisuus Luokka:Maakuntien osat
Vaino Vehko

Vaino Jack Vehko (1918 Detroit, Michigan – 17. elokuuta 1999 Austin, Texas) oli amerikansuomalainen raketti-insinööri. Hän oli James Vehkon eli Jalmari Vehkomäen poika. Jalmari Vehkomäki oli kotoisin Kolhosta. Vehko suoritti kandidaatintutkinnon konetekniikan alalta Michiganin yliopistossa vuonna 1940 ja diplomi-insinöörin tutkinnon Chrystler Institute of Engineeringissä vuonna 1942. Hän työskenteli Yhdysvaltoihin muuttaneiden saksalaisten raketti- insinöörien, muun muassa Werner von Braunin ja Magnus von Braunin, kanssa Alabamassa Huntsvillessä. Vaino Vehko toimi koko ikänsä Chrysler Corporation -yhtiössä. Hän kehitti muun muassa XI-2220-lentokonemoottorin. Vuonna 1952 hän siirtyi Chrysler Mission Division -yhtiöön. Hän toimi Yhdysvaltain maavoimien Redstone- ja Jupiter-ohjusten moottorien suunnittelun johtajana. Vuonna 1960 hänestä tuli Saturn IB -raketin kiihdytysraketin suunnittelun johtaja Chryslerin Michoudin tehtaaseen Louisianaan New Orleansiin. Hän siirtyi vuonna 1976 eläkkeelle Chrysler Space Divisionin toimitusjohtajan tehtävästä. Vehkolle myönnettiin 1969 NASA Certificate of Appreciation Public Service Award/Public Service Medal.NASA:n palkittuja, viitattu 12.7.2019 Vehko meni 1941 naimisiin Hilda Schererin kanssa, ja he saivat neljä lasta. ==Teokset== * Vehko, Vaino J.: A “zero stage” for the Saturn IB launch vehicle. Society of Automotive Engineers, 1966. * Vehko, Vaino J.: A supersonic / hypersonic aerodynamic investigation of the Saturn IB / Apollo upper stage. NASA, 1966. == Lähteet == == Kirjallisuutta== * Ronald Cohn Jesse Russell, Vaino Jack Vehko, Bookvika Publishing 2012 Luokka:Yhdysvaltalaiset raketti-insinöörit Luokka:Vuonna 1918 syntyneet Luokka:Vuonna 1999 kuolleet Luokka:Amerikansuomalaiset henkilöt
Walther Hermann Nernst

Walter Hermann Nernst (s. 25. kesäkuuta 1864 Briesen, Länsi-Preussi – k. 18. marraskuuta 1941 Berliini, Saksa) oli saksalainen kemisti, joka oli yksi modernin fysikaalisen kemian alan kehittäjistä. Nernst oli osallistui sähkökemian, termodynamiikan, kiinteän olomuodon kemian ja valokemian tutkimukseen. Hän esitti ensimmäisenä muun muassa Nernstin yhtälön. Vuonna 1920 hänelle myönnettiin Nobelin kemianpalkinto termodynamiikkaan liittyvästä työstään. Hän sai elämänsä aikana Nobel palkinnon lisäksi Franklin mitalin vuonna 1928. Nernst kehitti teoreeman aineen käyttäytymisestä lämpötilan lähestyessä absoluuttista nollapistettä vuonna 1906. Teoreema tunnetaan nykyään termodynamiikan kolmantena pääsääntönä. Tieteen lisäksi teoreemasta oli heti hyötyä myös teollisuudelle, muun muassa ammoniakin valmistuksessa. ==Lähteet== *Nobelprize.org Walther Nernstin elämäkerta == Aiheesta muualla == * Luokka:Nobelin kemianpalkinnon saajat Luokka:Saksalaiset kemistit Luokka:Vuonna 1864 syntyneet Luokka:Vuonna 1941 kuolleet
RS-485

ANSI TIA/EIA-485 eli RS-485 (tai RS485) on standardi differentiaaliselle eli balansoidulle sarjaliikenneväylälle, johon voi liittyä useita väylälaitteita samanaikaisesti. ANSI viittaa standardiorganisaatioon, TIA/EIA ja RS tulevat englanninkielisistä sanoista Telecommunications Industry Association / Electronic Industries Alliance ja Recommended Standard. RS-485:ttä käytetään teollisuuden mittaus- ja ohjaussovelluksissa ja muissa automaatiojärjestelmissä, joissa väylälaitteiden etäisyydet ovat melko suuria (enimmillään suositellaan 4 000 jalkaa eli noin 1 200 metriä), tarvittavat siirtonopeudet suuria (enimmillään kymmeniä megabittejä sekunnissa) tai ympäristö häiriöinen. Kolmijohtimisessa (kierretty parikaapeli ja referenssitaso) RS-485-väylässä liikennöinti tapahtuu vuorosuuntaisesti, koska ainoastaan yksi väylälaite voi lähettää kerrallaan. Data kulkee tällöin parikaapeliväylällä ja vastaanottopäässä tulevaa dataa verrataan kolmannen linjan jännitearvoihin. Viisijohtimisessa RS-485-väylässä liikennöinti voi tapahtua kaksisuuntaisesti. RS-485 määrittelee pelkästään väylän sähköiset ominaisuudet eli fyysisen kerroksen, toisin kuin RS-232. Differentiaalisen signaloinnin ja kierretyn parikaapelin ansiosta yhteismuotoiset häiriöt kumoutuvat liikennöintipiirissä. Tyypillisesti RS-485-väylän jännitetaso on välillä −7 V... +12 V ja väylälinja terminoidaan 120 ohmin vastuksin, jotka on sijoitettu väylän molempiin päihin. Muun muassa Modbus- ja Profibus- kenttäväylissä käytetään yleensä RS-485:ää fyysisenä kerroksena. Muuttuja Arvo Kytkettävien laitteiden enimmäismäärä 32 eri osoitteellista laitetta (3-johtiminen kaapeli). Laitteista vain yksi voi lähettää tietoa kerrallaan. Suurin suositeltu tiedonsiirtoetäisyys 1 200 m Suurin tiedonsiirtonopeus 10 m:n etäisyydellä noin 35 Mbps, 1 200 m:n etäisyydellä 100 kbps. Jännitealue −7... +12 V, signaalitasoilla oltava vähintään 0,2 V jännite-ero. ANSI TIA/EIA-422 (RS-422) -liityntä muistuttaa RS-485-liityntää, mutta RS-422-väylässä voi olla vain yksi lähetin kummankin suuntaisessa väylässä. Laitteita voi RS-422-väylässä olla enintään kymmenen. ==Lähteet== == Aiheesta muualla == *http://www.rs485.com *Tutorial 763: Guidelines for Proper Wiring of an RS-485 (TIA/EIA-485-A) Network (maximintegrated.com) *RS422 and RS485 Standards Overview and System Configurations Luokka:Tietoliikenne Luokka:Fyysinen OSI-kerros Luokka:ANSI Luokka:Sarjaväylät
Gnoomi

Gnoomi (, ) on pieni tai hyvin pieni uskomusolento eurooppalaisessa uskomusperinteessä. Gnoomit asuvat monien käsitysten mukaan maan alla. Suositun käsityksen mukaan gnoomilla on suippolakki ja suuri nenä. Gnoomia voidaan kutsua suomeksi myös tontuksi, maahiseksi tai haltijaksi, tosin nämä ovat vain likimääräisiä nimityksiä. Suomalaisen kansanperinteen tontut ovat usein pihapiirin, rakennusten ja maa-omistuksen vartijaolentoja, ja haltijoilla viitataan monenlaisiin henkiolentoihin. Gnoomeista ovat kirjoittaneet myös Paracelsus ja Rudolf SteinerSelin, Risto: Antroposofia. Teoksessa . == Katso myös == * Puutarhatonttu ==Lähteet== == Aiheesta muualla == Luokka:Taruolennot
Taffel

Taffel on Orkla Suomen valmistama perunalastumerkki. Taffel-sipsejä valmistetaan enimmäkseen Suomessa Ahvenanmaalla, ja se oli tehtaansa ensimmäinen tuote. Taffel-tuotemerkillä myydään myös dippikastikkeita, ranskalaisia perunoita, popcorneja sekä pähkinäsekoituksia. Markkinointi & Mainonta -lehden ja Taloustutkimuksen teettämässä tutkimuksessa Taffel oli vuoden 2015 arvostetuin sipsibrändi. == Historia == Ab Chips Oy Ltd:n perustamisasiakirjat allekirjoitettiin vuonna 1969. Vuonna 1973 Taffelin tehtaalla työskenteli 31 henkilöä. Alun perin sipsipussi painoi 75 grammaa. Tehtaalla otettiin käyttöön alumiinipussit. Juustosnacks lanseerattiin 1980-luvulla. Vuonna 1987 Taffelin toiseksi suurin omistaja De Danske Spritfabrikker suunnitteli myyvänsä osakkeensa Fazerille, joka oli tuolloin Taffelin suurin omistaja. De Danske Spritfabrikker päätyi kuitenkin myymään osakkeet ahvenanmaalaisille. Vuonna 1991 Norjalainen Orkla osti kymmenesosan yhtiöstä. Vuonna 1995 Taffel toi markkinoille Kartanon perunalastut. Vuonna 2000 Ab Chips Oy Ltd ja Orkla perustivat yhdessä Scandinavian Snack Companyn. Yritys on suurin perunalastujen tuottaja Pohjoismaissa: se valmistaa vuodessa 90 000 tonnia snacks-tuotteita. Orkla ilmoitti vuonna 2005 ostavansa koko yrityksen osakekannan. Alkuvuonna 2016 Orkla ilmoitti koko Ahvenanmaan-tehtaan henkilöstöä koskevista yt-neuvotteluista ja kertoi harkitsevansa Taffelin tehtaan sulkemista. Myöhemmin päätettiin jatkaa tuotantoa Ahvenanmaalla. Vuonna 2019 tehdas voitti Orklan sisäisen kehityspalkinnon. == Lähteet == Luokka:Perunalastut Luokka:Suomalaiset elintarvikealan tuotemerkit Luokka:Orklan tuotemerkit
Kanazawa

Kanazawa () on Ishikawan prefektuurin pääkaupunki Japanissa. Kaupungissa on 464 303 asukasta (2014). Se on valittu yhdeksi Japanin ydinkaupungeista. == Maantiede == Kanazawa sijaitsee Japaninmeren rannalla ja sitä reunustavat Japanin alpit, Hakusanin kansallispuisto sekä Noton niemimaan kansallispuisto. Kaupunki itsessään on Sai- ja Asano-jokien välissä ja sen pinta-ala on 468,22 km². === Ilmasto === Kanazawan ilmasto on lauhkea, mutta sateinen. Kaupungin keskilämpötilat ovat lähes vastaavanlaiset Tokion kanssa, joskin hiemat kylmemmät. Keskilämpötila tammikuussa ont noin 4 °C, huhtikuussa 15 °C, heinä- elokuussa 25 °C, 15 °C lokakuussa ja 5 °C joulukuussa. Alin mitattu lämpötila kaupungissa oli -2,3 °C (2002) ja korkein lämpötila 37,5 °C (2002). Kaupunki on suhteellisen kostea, sillä ilman kosteusprosentti on keskimäärin 73 ja kaupungissa on vuodessa keskimäärin 178 sateista päivää. Sademäärät ovat suurimpia syksyllä ja talvella; yli 250 mm vettä kuussa marraskuusta tammikuuhun. == Koulutus == Yliopistot: * Hokurikun yliopisto * Kanazawan yliopisto * Kanazawan taideyliopisto * Kanazawan teknillinen yliopisto == Ystävyyskaupungit == * Buffalo, Yhdysvallat * Porto Alegre, Brasilia * Irkutsk, Venäjä * Ghent, Belgia * Nancy, Ranska * Suzhou, Kiinan kansantasavalta * Jeonju, Etelä-Korea == Lähteet == == Aiheesta muualla == * Kaupungin virallinen kotisivu *
Nyrok Dolls

Nyrok Dolls on Mauri Kunnaksen perustama yhtye. Yhtyeen perustamishetkenä voidaan pitää Kustannusosakeyhtiö Otavan pikkujouluja vuonna 2004, jolloin Kunnas yritti saada lähes jokaista vastaantulijaa mukaan yhtyehankkeeseensa. Ensimmäisinä mukaan lähtivät Pasi Heikura ja Juba Tuomola. Ennen juhlia Kunnas oli jo esittänyt ajatuksen yhtyeen perustamisesta Henkka Hyppöselle ja Arto Nybergille. Alkuperäinen Nyrok Dolls on yhtye Mauri Kunnaksen tekemässä Nyrok City -sarjakuvassa. Nimi on väännös yhtyeestä New York Dolls. Yhtyeen nimi otettiin käyttöön Pasi Heikuran aloitteesta, Kunnaksen alkuvastustuksen jälkeen. Nyrok Dollsien managerina toimii Otavan toimitusjohtaja Pasi Vainio. ==Historia== Ensimmäiset harjoitukset yhtye järjesti tammikuussa 2005 kokoonpanolla Arto Nyberg, Juba Tuomola, Pasi Heikura ja Mauri Kunnas. Myöhemmin yhtyeessä ovat olleet mukana Kjell Westö, Aku Syrjä, Henri Hyppönen, Tiina Nopola, Sinikka Nopola ja Silja Sillanpää. Ensimmäinen julkinen esiintyminen Nyrok Dollsilla oli kesän 2005 lopussa. == Kokoonpano == Lokakuussa 2007 Kårenilla Turussa yhtye esiintyi kokoonpanossa: * Pasi Heikura – kitara ja laulu * Mauri Kunnas – kitara ja laulu * Arto Nyberg – laulu * Silja Sillanpää – laulu * Aku Syrjä – rummut * Juba Tuomola – basso, laulu * Kjell Westö – kitara Marraskuussa 2023 yhtye esiintyi Jyväskylän Popparissa seuraavalla kokoonpanolla: * Mauri Kunnas – laulu, kitara * Silja Sillanpää – laulu * Kjell Westö – kitara * Pasi Heikura – kitara, laulu * Pekka Seppänen – basso, laulu * Matti Toivonen – rummut, laulu == Diskografia == * == Lähteet == * Nyrok Dolls * Mauri Kunnaksen kotisivut === Viitteet === Luokka:Suomalaiset rockyhtyeet Luokka:Mauri Kunnas
Kinkkuelämää

Kinkkuelämää on Nyrok Dollsin esikoisalbumi, joka julkaistiin 20. marraskuuta 2006. Levyn tuotolla tuettiin Pelastakaa Lapset ry:n toimintaa lasten hyvinvoinnin puolesta. == Kappaleet == == Aiheesta muualla == * Kinkkuelämää discogs.com -sivustolla Luokka:Vuoden 2006 esikoisalbumit Luokka:Suomalaiset rockalbumit Luokka:Suomalaiset joulualbumit
Jennison Heaton

Jennison Heaton (16. huhtikuuta 1904 New Haven, Connecticut – 6. elokuuta 1971 Burlingame, Kalifornia) oli yhdysvaltalainen skeleton- ja rattikelkkailija.Sports Reference Heaton voitti St. Moritzin talviolympialaisissa 1928 kultaa skeletonissa ennen veljeään John Heatonia, joka sijoittui kilpailussa toiseksi. Heaton voitti samoissa kisoissa hopeaa rattikelkkailun viisihenkisissä kelkoissa, Yhdysvaltojen ykkösjoukkueessa. Maan kakkosjoukkue voitti lajissa olympiakultaa.http://deseretnews.com/oly/view/0,3949,42,00.html ==Lähteet== Luokka:Yhdysvaltalaiset rattikelkkailijat Luokka:Yhdysvaltalaiset skeletonkelkkailijat Luokka:Yhdysvaltalaiset olympiavoittajat Luokka:Vuonna 1904 syntyneet Luokka:Vuonna 1971 kuolleet
Brighton Beach

Brighton Beach on Yhdysvalloissa, New Yorkin Etelä-Brooklynissa sijaitseva kaupunginosa. Kaupunginosa on tullut 1970-luvulta lähtien tunnetuksi tiiviinä, entisestä Neuvostoliitosta (etenkin Ukrainasta ja Venäjältä) tulleiden maahanmuuttajien asutuskeskuksena. Kaupunginosan asukasluku on noin 350 000. Kaupunginosa tunnetaan ravintoloistaan, kahviloistaan ja konserttisaleistaan. Niiden lisäksi siellä sijaitsee monia kulttuuri- ja sivistysseuroja. New Yorkissa Brighton Beachilla on kaikkein kattavin venäjänkielinen palvelujärjestelmä radioasemineen, tv-studioineen, kouluineen ja lastentarhoineen. Vaikka varakkaimmat Brighton Beachin asukkaat muuttavatkin alueelta New Yorkin, Los Angelesin ja Miamin ylellisiin esikaupunkeihin, Brighton Beach on edelleen suosituin asutuskeskus venäjänkielisten maahanmuuttajien keskuudessa. Alue on suosittu matkailukohde. == Lähteet == Luokka:Brooklyn
Islannin yliopisto

Islannin yliopisto () on Reykjavíkissä sijaitseva valtionyliopisto, joka on perustettu vuonna 1911. Se on Islannin vanhin ja merkittävin korkeakoulu. Yliopistossa ovat seuraavat tiedekunnat ja laitokset: * Liiketalous * Tekniikka: yhdyskunta- ja ympäristötekniikka, konetekniikka, elektroniikka, tietotekniikka * Humanistiset tieteet: kirjallisuus ja kielitiede, filosofia, englanti, saksa ja pohjoismaiset kielet, japani, islanti, romaaniset ja klassiset kielet * Oikeustiede * Lääketiede, fysioterapia, radiologia * Luonnontieteet: biologia, kemia, elintarviketiede, geotieteet, fysiikka, matematiikka * Hoitotyö * Hammastutkimus * Farmasia * Sosiaalitieteet: kasvatustiede, kirjasto- ja informaatiotiede, valtio-oppi, psykologia, sosiaaliantropologia ja kansatiede, sosiaalityö, sosiologia * Teologia Joulukuussa 1994 yleisölle avattu Islannin kansallis- ja yliopistokirjasto sijaitsee Islannin yliopiston kampusalueella. Islannissa on toinen yliopisto Akureyrissa. ==Lähteet== ==Aiheesta muualla== * Yliopiston kotisivut Luokka:Islannin yliopistot Luokka:Reykjavíkin rakennukset ja rakennelmat
Putlaus

Putlaus (engl. puddling) on Henry Cortin 1784 kehittämä mellotusmenetelmä, jolla takkiraudasta valmistetaan keittoterästä. Putlausta pidetään Siemens- Martin -prosessin edeltäjänä, ja se oli ensimmäinen tapa tuottaa teollisesti terästä. == Prosessi == Putlaus tapahtuu oheisen kuvan kaltaisessa hematiitilla vuoratussa putlausuunissa. Sen pohjalle lasketaan masuunista takkirautaa, jota hämmennetään rautakangen avulla. Seokseen sekoitetaan rautamalmia, kuten hematiittia, sekä kalkkia. Samanaikaisesti vasemmassa laidassa olevassa palokammiossa poltetaan liekkiä (usein kivihiiltä tai koksia), ja palokaasut johdetaan seoksen yli; panos ja polttoaine eivät joudu kosketuksiin toistensa kanssa. Tällöin seoksen lämpötila nousee noin 1 500 °C tienoille, ja seos pysyy sulana. Putlauspanokseen voidaan lisätä myös romua lämpökuorman tasapainottamiseksi. Ympäristö on voimakkaasti hapettava, ja rautamalmin ja kalkkikiven oksidit polttavat takkiraudassa olevan ylijäämähiilen pois. Kalkkikivi muodostaa rikin ja fosforin kanssa kuonaa, joka voidaan erottaa panoksesta. Putlauksella saadaan aikaan keittoterästä, ja tyypillinen panoskoko on noin 300 kg. Putlattaessa seoksen sulamispiste kohoaa hiilen palaessa jatkuvasti, ja seoksen saavuttaessa puuromaisen viskositeetin teräs on valmista. Teräs laskettiin noin 40 kg kokoisiksi kuuliksi, jotka edelleen taottiin ja valssattiin lopputuotteiksi. == Ongelmat == Putlaus oli ennen Bessemer-prosessia ainoa teollinen tapa tuottaa terästä. Sen pullonkaulana oli skaalattavuus: putlausuunin kokoa ei voitu kasvattaa, vaan ainoa tapa kapasiteetin lisäämiseen oli rakentaa uusia putlausuuneja. Putlausuuni ei myöskään kyennyt tuottamaan riittävän korkeaa lämpötilaa teräksen pitämiseksi sulassa faasissa. Vasta Siemens-Martin -prosessin keksiminen ratkaisi skaalaus- ja sulatusongelman. luokka:Metallurgia luokka:Rauta Luokka:1700-luvun keksinnöt
Tristan-sointu

Tristan-sointu on nuottien F, H, Dis ja Gis muodostama sointu tai laajemmin mikä tahansa sointu, joka muodostuu samoista intervalleista. Soinnun nimi tulee Richard Wagnerin Tristan ja Isolde-oopperasta, jonka ensimmäinen sointu Tristan-sointu on. Se esiintyy myös alkusoiton tahdeissa 6, 10 ja 12, useita kertoja myöhemmin oopperan kuluessa ja myös viimeisen näytöksen alussa. Vaikka sointu on esiintynyt aikaisemmin muun muassa Guillaume de Machautin, Carlo Gesualdon, Johann Sebastian Bachin ja Ludwig van Beethovenin teoksissa, Wagner korosti soinnun merkitystä kirjoittamalla sille pitkän aika-arvon ja antamalla soinnun purkautua kromaattisesti. Tristan-soinnun käyttöä on pidetty isona askeleena perinteisestä tonaliteetista kohti atonaalista musiikkia. == Lähteet == *Tristan chord *Tristan and Isolde, Prelude to Act 1: mm.1-3 Luokka:Soinnut Luokka:Richard Wagner
Muurahaismies (Eric O’Grady)

Eric O'Grady on Marvel-kustantamon sarjakuvissa esiintyvä vakooja, joka näihin aikoihin on ottanut itselleen Henry Pymin Muurahaismies-identiteetin taistellakseen rikollisuutta vastaan. Hahmon loivat Robert Kirkman ja Phil Hester. O'Gradyn ensiesiintyminen tapahtui Civil War: Choosing Sides-lehden numerossa 1 (2006). Luokka:Marvel-universumin supersankarit